# אל (אל כנעני)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

במיתולוגיה הכנענית "אֵל" היה שמו של ראש אלי הפנתאון הכנעני ואחד מהאלים החשובים של העיר אוגרית. נקרא גם אלו, אִל, ותר (שור) - סמל הכוח והפיריון ומכונה באוגרית בכינויים "בני בנות" (=יוצר היצורים), "אב אדם" (=אבי האדם) ו"אב שנם" (=אבי השנים). מתואר כאל השמים ואביהם של כל האלים שיושב במקום המרוחק מהיישוב, ב"אפיקי תהומותיים" ובפי או מוצא הנהרות. ( מעניין להשוות ל"וַתֹּאמֶר אֵל אָנִי, מוֹשַׁב אֱלֹהִים יָשַׁבְתִּי בְּלֵב יַמִּים" (יחזקאל פרק כ"ח ב') )

מופיע בכתובות הארמיות של זנג'ירלי וסוג'ין (בשם אל-ועלין). פילון איש גבל מרבה לתאר אותו ומזהה אותו עם קרונוס היווני. בכתובות של קארא-טפה ולפטיס-מגנה מיוחס לאל התואר קן הארץ (=בורא הארץ).

היו בו צדדים של דימיון והקבלה לאנו הבבלי, זאוס היווני, ויופיטר הרומאי. התחתן עם אשרה והוליד את בעל, עשתורת, ענת, ים, מות ועוד אלים נוספים. כמו כן, הוליד מבנות האדם שני בנים, את שחר ואת שלם.

בתמונות מאוגרית מתואר כמלך היושב על כסאו כאשר מלך אוגרית מגיש לפניו מנחה. אף שהוא מתואר כמלך, בפועל משלו בעולם בניו: בעל, מות וים, כל אחד בטריטוריה שלו, והוא היה בתפקיד של נשיא עליון, שבשעת משבר בניו נוטלים ממנו עצה ורשות. על פי השירה האוגרית האל בעל לאחר נצחונו מבקש לבנות לו ארמון ומבקש מאחותו ענת שתשכנע את אל להסכים לכך ולתת הוראה לאל האומנות כתר-וחסס לבנות לו ארמון. (לוח אב"ה עמודות ד'-ה') על פי המתואר בחג ראש היין, שהיה חג הפקת היין הכנעני, שנעשה בחודש תשרי, הובאו לכבודו מנחות בציר ענבים. קורבן נוסף שהיה נעשה לכבודו היה קורבן של שה.

על פי התנ"ך בבואו של אברהם אבינו לארץ ישראל, הוא פוגש את היישוב הכנעני בית אל, ומתיישב בין היישובים בית אל והעי וקורא בשם ה'. (בראשית פרק י"ב ח') סביר להניח שהיישוב הכנעני בית אל באותה תקופה היה של אנשים שהאמינו ועבדו לאל הכנעני ואברהם כנגדם בונה מזבח לה' ומכריז על האמונה בו. יהיו כאלו שיטענו שהשם בית אל הינו שם מאוחר שניתן לישוב לוז רק בתקופתו של יעקב אבינו.

מקום נוסף בתנ"ך שמוזכר אל הכנעני, שאותו עובדים אנשי היישוב שלם, על פי פרשנותו של קאסוטו, הוא לאחר מלחמת ארבעת המלכים, שבו מסופר שמלכיצדק מלך העיר שלם, שגם היה כהן לאל עליון, מוציא לחם ויין לאברהם, ומברך את אברהם ואת אל לרגל נצחונו של אברהם במלחמה. (בראשית פרק י"ד י"ח-כ"ב)

מקור: http://he.wikipedia.org../../../%D7%90/%D7%9C/_/%D7%90%D7%9C_%28%D7%90%D7%9C_%D7%9B%D7%A0%D7%A2%D7%A0%D7%99%29.html

קטגוריה: מיתולוגיה כנענית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Eesti
- Français
- Italiano
- 日本語
- Nederlands
- Polski